Source: http://www.ergasiasimera.gr/?p=14796
Timestamp: 2020-06-04 17:07:12+00:00
Document Index: 9000085

Matched Legal Cases: ['ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Μείωση εισφορών: «Βόμβα» για επιδόματα & προγράμματα απασχόλησης του ΟΑΕΔ - Εργασία σήμερα
Μείωση εισφορών: «Βόμβα» για επιδόματα & προγράμματα απασχόλησης του ΟΑΕΔ
25/10/2019 25/10/2019 Δεν επιτρέπεται σχολιασμός στο Μείωση εισφορών: «Βόμβα» για επιδόματα & προγράμματα απασχόλησης του ΟΑΕΔ
H μείωση των ασφαλιστικών εισφορών για τους μισθωτούς, που προωθεί το υπουργείο Εργασίας μέσω της μείωσης των κρατήσεων υπέρ ΟΑΕΔ τινάζει στον αέρα τον προϋπολογισμό του ΟΑΕΔ! Όπως υπογραμμίζει η Ομοσπονδία Εργαζομένων του ΟΑΕΔ η μείωση στους πόρους του Οργανισμού σημαίνει συρρίκνωση και περικοπή των παροχών που χορηγεί στους δικαιούχους του.
Το σχέδιο του υπουργείου Εργασίας
Το υπουργείο Εργασίας προωθεί την μείωση κατά 5 μονάδες των ασφαλιστικών εισφορών για τους μισθωτούς που θα ξεκινήσει από την 1η Ιουλίου του 2020, περίπου 0,90 – 1%, και θα ολοκληρωθεί το Δεκέμβριο του 2023 και θα αφορά τα συνεισπραττόμενα ποσά για τον ΟΑΕΔ. Εκτιμάται ότι το μέτρο θα αποτελέσει αντικίνητρο για τον περιορισμό των ευέλικτων μορφών καθώς θα αφορά μόνο τους μισθωτούς με πλήρη απασχόληση (περίπου 1,5 εκ. εργαζόμενους). Οι μειώσεις που θα εφαρμοστούν από τον Ιούλιο του 2020 έως το 2023 δεν θα είναι ισόποσες και δεν θα αφορούν την εισφορά υπέρ της κύριας σύνταξης. Θα αφορούν τις κρατήσεις υπέρ ανεργίας (5,61%), εργατικής κατοικίας (1%) και εργατικής εστίας (0,35%). Η ελάφρυνση στο μη μισθολογικό κόστος θα είναι 12,32% ενώ το συνολικό μεικτό κόστος της μείωσης των εισφορών υπολογίζεται ότι ανέρχεται σε 2, 6 δισ. Ευρώ.
Διοικητής ΟΑΕΔ: «Μετά βλέπουμε»!!!
Σύμφωνα με τους εκπροσώπους των εργαζομένων κατά την προηγούμενη συνεδρίαση του Διοικητικού Συμβουλίου του Οργανισμού, τέθηκε στον Διοικητή του ΟΑΕΔ, Σπύρο Πρωτοψάλτη, το ερώτημα αν αληθεύουν οι δηλώσεις του Υπουργού Εργασίας και τα διάφορα δημοσιεύματα που έχουν διαρρεύσει περί της σχεδιαζόμενης μείωσης των εισφορών υπέρ ΟΑΕΔ, που σημαίνει μείωση των διαθέσιμων πόρων του ΟΑΕΔ και κατ’ επέκταση συρρίκνωση των παροχών του ΟΑΕΔ. Ο διοικητής όπως τονίζουν οι εργαζόμενοι δήλωσε ότι «θα υπάρξει μείωση κατά μία μονάδα από το 2020, αλλά το σχετικό κενό θα καλυφθεί από τον κρατικό προϋπολογισμό και από την ανάπτυξη που θα επιφέρει και μετά βλέπουμε…».
Σύμφωνα με τους εργαζόμενους αν ισχύει η μείωση 5 μονάδων στο διάστημα 2020-2023 από τον ΟΑΕΔ από το 6,96, που είναι σήμερα οι εισφορές πάμε στο 1,96, που σημαίνει συρρίκνωση του ΟΑΕΔ με ό,τι αυτό συνεπάγεται για την κοινωνία και την προστασία των αδύναμων κοινωνικών ομάδων.
Να σημειωθεί ότι από τα 2,2 δισ. ευρώ εισφορές που εισπράττει σήμερα ετησίως ο ΟΑΕΔ, περίπου το 1,5 δισ. πηγαίνει στα επιδόματα ανεργίας και στα λοιπά πάγια έξοδα του Οργανισμού. Να σημειώσουμε, επίσης, ότι οφείλονται στον ΟΑΕΔ από εισφορές εργαζόμενων και εργοδοτών που έχουν εισπραχθεί από τον ΕΦΚΑ πάνω από 10 δις ευρώ!
Τέλος στη στεγαστική πολιτική
Καταλήγοντας ότι είναι προφανές ότι μια μείωση της τάξεως του 80% στους πόρους του ΟΑΕΔ θα σημαίνει συρρίκνωση του Οργανισμού και άρα συρρίκνωση/περικοπή των παροχών που χορηγεί στους δικαιούχους του. Μια τέτοια μείωση μπορεί να σημαίνει το τέλος των προγραμμάτων απασχόλησης και κατάρτισης, μπορεί να σημαίνει το τέλος της ασφαλιστικής κάλυψης των εργαζομένων για τον κίνδυνο της ανεργίας και άρα το τέλος των επιδομάτων ανεργίας, μπορεί να σημαίνει το τέλος των ΒΝΣ ΟΑΕΔ, μπορεί να σημαίνει αδυναμία περαίωσης στεγαστικών εκκρεμοτήτων και οριστικό τέλος στη στεγαστική πολιτική.
– Με πληροφορίες από τα dikaiologitika.gr
Ενημέρωση, Κεντρικά ΥΠΟΥΡΓΕΙΟ ΕΡΓΑΣΙΑΣ
» Συνάντηση της ΠΟΙΕΦΣΕΚ με τον υπουργό Eργασίας
» Συλλαλητήριο της ΠΟΕΕΤ στις 10 Ιουνίου στην Αθήνα έξω από το Υπουργείο Εργασίας
» Αίτημα για δωρεάν παροχή μασκών από τον Σύλλογο Δανειζομένου Προσωπικού
» Καταργούν τις καλοκαιρινές άδειες;
Αύριο ξεκινά η υποβολή αιτήσεων για το Πρόγραμμα Χορήγησης Επιταγών Αγοράς Βιβλίων έτους 2020 04/06/2020
Ο κόσμος χειροκροτεί τους εργαζόμενους των Νοσοκομείων που διαμαρτύρονται και ζητούν μονιμοποίηση (Video) 04/06/2020
ΓΣΕΕ: Πως αμείβεται η ημέρα του Αγίου Πνεύματος 04/06/2020
Η ΓΣΕΕ «ξύπνησε» και γράφει στον Βρούτση 04/06/2020
Ομόφωνα υπερψηφίστηκε ο απολογισμός δράσης της ΠΕΠΕ – Συνάντηση με ΔΙΚΑΜ, ενημέρωση από το ΔΣ 04/06/2020
Η ΕΣΗΕΑ για την κλήση της Γιάννας Παπαδάκου από την Επιτροπή της Βουλής 03/06/2020
Το χρονικό ενός προαναγγελθέντος θανάτου (της εργασίας) 03/06/2020
ΕΚΘ: Στο 40% θα φτάσει η ανεργία στη Θεσσαλονίκη 03/06/2020
Η Π.Ο.Θ.Α. για τη σημερινή κινητοποίηση των εργαζομένων στον πολιτισμό 03/06/2020
Ε.Ε.: Απειλή χαμηλού επιπέδου ο covid-19 για τους εργαζόμενους! 03/06/2020
«Ναυάγησε» στην πρεμιέρα η e – σύνταξη 03/06/2020
ΑΓΩΝΙΣΤΙΚH ΣΥΝΕΡΓΑΣIΑ ΠΕΤ ΟΤΕ: Καιρός το παραμύθι να τελειώσει 03/06/2020
Εργατολόγος Κ. Τσουκαλάς: Ο νόμος Βρούτση δεν παρέχει καμία προστασία από τις απολύσεις (vid) 03/06/2020